kombinácia liekov
Dobry den uzivam terbinafin mylan250mg1x denne mozem uzit guajacuran alebo neurol?dakujem
Dobrý deň,
ďakujeme za Vašu otázku.
Medzi liekmi Terbinafin a Guajacuran dochádza k stredne závažnej interakcii, ktorej výsledkom môže dôjsť k zvýšeniu expozície guajfenezínu a zvýšenému riziku jeho nežiaducich účinkov, vrátane toxicity. Uvedená kombinácia je na zváženie predpisujúcim lekárom, ktorý by mal v prípade indikácie sledovať pacienta.
Medzi liekmi Guajacuran a Neurol dochádza ku vzniku stredne závažnej interakcie, ktorej výsledkom je riziko vzájomnej potenciácie hypnosedatívneho účinku alprazolamu (Neurol) a liečiv tlmiacich centrálny nervový systém (Guajacuran). Uvedená kombinácia je rovnako na zváženie predpisujúcim lekárom. Vyžaduje sa opatrnosť počas súbežnej liečby.
Medzi liekmi Terbinafin a Neurol nebola zaznamenaná interakcia. Uvedená kombinácia je možná.
Pokiaľ lieky predpísal jeden lekár, je si týchto skutočností vedomý a prispôsobil im dávkovanie. V takom prípade odporúčam riadiť sa jeho pokynmi.  Pokiaľ máte lieky predpísané od rôznych lekárov, ktorý nemali informácie o iných užívaných liekoch, je potrebné upovedomiť ich o tejto skutočnosti a zvážiť ďalší postup liečby.
S pozdravom
PharmDr. Patrícia Čečková